บาทเปิด29.75/78 มีโอกาสแข็งค่า
ธนาคารกรุงศรีอยุธยา รายงาน เงินบาทเปิด 29.75/78 มีโอกาสแข็งค่าขึ้น มองกรอบ 29.70-29.85
21 พ.ค. 2556

ธนาคารกรุงศรีอยุธยา รายงาน เงินบาทเปิด 29.75/78 มีโอกาสแข็งค่าขึ้น มองกรอบ 29.70-29.85
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.75/78 บาท/ดอลลาร์ แข็งค่าขึ้นจากช่วงปิดตลาดเย็นวานนี้ที่ระดับ 29.81/83 บาท/ดอลลาร์ โดยวันนี้แนวโน้มเงินบาทมีโอกาสแข็งค่าต่อตามทิศทางค่าเงินหยวนของจีน 
 "วันนี้จีน set ค่าเงินที่เป็นค่ากลางระหว่างวันไว้ต่ำสุดตั้งแต่เคยมีมา ทำให้แข็งค่าค่อนข้างมาก ตรงนี้อาจจะมีผล ส่วนเมื่อวานที่สภาพัฒน์ปรับลด GDP ปีนี้ลง ก็ไม่ค่อยมีผลกับค่าเงินบาทมาก เพราะบาทค่อนข้างจะอ่อนค่าไปก่อนหน้านี้เยอะแล้ว ได้ price in ไปแล้วส่วนหนึ่ง บาทเลยไม่ขยับเท่าไร" นักบริหารเงิน ระบุ
ปัจจัยที่นักลงทุนติดตามตอนนี้ คือ ทิศทางค่าเงินดอลลาร์ที่ตอนนี้เริ่มกลับมาแข็งค่าเมื่อเทียบกับเงินสกุลอื่น ซึ่งอาจจะมีผลให้เงินบาทปรับอ่อนค่าลงได้บ้าง รวมทั้งต้องติดตามผลประชุมคณะกรรมการนโยบายการเงิน(กนง.) ในสัปดาห์หน้า
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.70-29.85 บาท/ดอลลาร์